सुवास र युनिसालाई ४ सय मिटर दौडको स्वर्ण
लालीगुराँस नेसनल एकेडेमीका सुवास रावत र हिमरश्मिकी युनिसा पाठकले सातौं ओप्स खेलकुदको एथलेटिक्स ४ सय मिटर दौडमा सोमबार स्वर्ण पदक जितेका छन् । सुवास ब्वाइज र युनिशा गर्ल्समा विजेता भए ।
काठमाडौँ — लालीगुराँस नेसनल एकेडेमीका सुवास रावत र हिमरश्मिकी युनिसा पाठकले सातौं ओप्स खेलकुदको एथलेटिक्स ४ सय मिटर दौडमा सोमबार स्वर्ण पदक जितेका छन् । सुवास ब्वाइज र युनिशा गर्ल्समा विजेता भए ।सुवासले निर्धारित दूरी १ मिनेट ०१.५७ सेकेन्डमा पूरा गरे । कौशलका आशिष रावलले रजत र ज्ञान मन्दिरका सद्रिस सिम्खडाले कांस्य जिते । युनिशाले १ मिनेट १६.०९ सेकेन्ड समय निकालिन् । श्रृजना ज्ञान सागरकी रुस्मा अम्गाईंले रजत तथा विभूतिकी वर्षा श्रेष्ठले कांस्य हात पारे ।त्रिपुरेश्वरस्थित दशरथ रंगशालामा भएको २ सय मिटर दौडको ब्वाइजमा लालीगुराँसका सुदिप पाण्डे २६.०६ सेकेन्डसाथ पहिलो भए । हिमरश्मिका नवीन महत दोश्रो तथा फेरिल्यान्ड मदन गडाइली तेस्रो बने । सो स्पर्धाको गर्ल्समा हिमरश्मिकी ममता बरालले स्वर्ण जितिन् । ममताले निर्धारित दूरी तय गर्न ३२.३६ सेकेन्ड समय खर्चिन् । कौशलकी सुजश्री विष्ट दोस्रो तथा फेरिल्यान्डकी अपेक्षा ढुंगाना तेस्रो स्थानमा रहे ।ब्वाइजको ट्रिपलजम्पमा लालीगुराँसका दीपेन्द्र गिरी पहिलो भए । उनले ११.१७ मिटर जम्प गरे । सिर्जना ज्ञानसागरका रविन तामाङ दोश्रो तथा एन्जल्स हार्टका हिमसागर पुन तेस्रो बने । उक्त स्पर्धाको गर्ल्समा ७.६४ मिटर जम्प गरेकी सिर्जना ज्ञान सागरकी ग्रिष्मा देवकोटा शीर्ष स्थानमा रहिन् । हिमरश्मिकी सुनिशा मिश्र दोस्रो तथा ज्ञान मन्दिरकी अनु बराम तेस्रो भए ।ज्याभलिन थ्रोको ब्वाइजमा ज्ञान मन्दिरका ज्ञान मन्दिरका यारिश मगर पहिलो बने । उनले ३६.६० मिटर थ्रो गरे । फेरिल्यान्डका उत्सव गुरुङ दोस्रो र सेबका अर्जुन राना मगर तेस्रो भए । सो स्पर्धाको गर्ल्समा हिमरश्मिकी निग्सिका ओझा पहिलो भइन् । नसिकाले १३.२० मिटर टाढा फालिन् । कौशलकी आस्मा गुरुङ दोश्रो र न्युटनकी एन्जल तेस्रो भए । ४ गुणा १ मिटर रिलेको गर्ल्समा हिमरश्मि पहिलो, लालीगुराँस दोस्रो र फेरिल्यान्ड तेस्रो बने । उक्त स्पर्धाको ब्वाइजमा लालीगुराास, हिमरश्मि र कौशल क्रमशः शीर्ष तीन स्थानमा रहे ।ज्ञान मन्दिर सेमिफाइनलमाज्ञान मन्दिर सातौं ओप्स खेलकुदको ब्वाइज फुटबलमा सोमबार सेमिफाइनलमा पुगेको छ । त्रिपुरेश्वरस्थित दशरथ रंगशालामा ज्ञान मन्दिरले हिमरश्मिलाई ३–० गोलले हरायो । ज्ञान मन्दिरका सुशान्त थापा मगर र विकास गुरुङले१–१ गोल गरे । एक गोल आत्मघाती रह्यो ।एन्जल्स हार्ट, सेब र कौशल पनि आ–आफ्नो खेल जित्दै सेमिफाइनलमा पुग्न सफल भए । एन्जल्स हार्टले पुष्पकुञ्जलाई १–० गोलले हरायो । कौशल पाण्डेले निर्णायक गोल गरे ।सेबले प्रगतिको यात्रा २–१ ले पूर्णविराम लगायो । सेबका विप्लव गुरुङ र सुमित वज्राचार्यले समान १–१ गोल गरे । प्रगतिका विशान्त पुटुवारले १ गोल फर्काए । कौशलले न्यु एरालाई टाइब्रेकरमा ३–१ गोलले पाखा लगायो । निर्धारित समयको खेल १–१ गोलको बराबरीमा सकिएको थियो ।